Pielikums

Ogres novada pašvaldības domes 2025. gada 30. janvāra lēmumam

(protokols Nr.1; 31.)

Projekts

**LĪGUMS** Nr.\_\_\_

*PAR LOKĀLPLĀNOJUMA IZSTRĀDI un finansēšanu*

Ogrē, Datums skatāms laika zīmogā

**Ogres novada pašvaldība**, reģistrācijas Nr. 90000024455, (turpmāk – **Pašvaldība)**, tās izpilddirektora **Pētera Špakovska** personā, kurš rīkojas uz Pašvaldības 2024. gada 27. jūnija saistošo noteikumu Nr. 25/2024 “Ogres novada pašvaldības nolikums” pamata, no vienas puses, un

zemes vienības Petūniju ielā 15, Ogrē, Ogres nov., kadastra apzīmējums 7480 003 1286, īpašnieks – **sabiedrība ar ierobežotu atbildību “Suntherm”**, reģistrācijas Nr. 50203426211, (turpmāk – **Īpašnieks**), kuru pārstāv tās valdes loceklis **Oskars Feodorovs**, no otras puses, turpmāk līguma tekstā puses kopā vai katra atsevišķi sauktas arī – “Puses” vai “Puse”, pamatojoties uz:

a) Ministru kabineta 2014.gada 14.oktobra noteikumiem Nr.628 “Noteikumi par pašvaldību teritorijas attīstības plānošanas dokumentiem”;

b) Pašvaldības domes 2022.gada 22.decembra lēmumu “Par lokālplānojuma izstrādes uzsākšanu zemes vienībai Petūniju ielā 15, Ogrē, Ogres nov., lai grozītu Ogres novada teritorijas plānojumu 2012.-2024.gadam”,

c) Pašvaldības domes 2025. gada 30. janvāra lēmumu “Par grozījumiem Ogres novada pašvaldības domes 2022. gada 22. decembra lēmumā “Par lokālplānojuma izstrādes uzsākšanu zemes vienībai Petūniju ielā 15, Ogrē, Ogres nov., lai grozītu Ogres novada teritorijas plānojumu 2012.-2024.gadam””,

noslēdz šādu līgumu (turpmāk – Līgums):

1. **LĪGUMA PRIEKŠMETS**

**Pašvaldība** atļauj un **Īpašnieks** apņemas **izstrādāt** **lokālplānojumu** zemes vienībai Petūniju ielā 15, Ogrē, Ogres nov., kadastra apzīmējums 7480 003 1286, saskaņā ar Pašvaldības domes 2022.gada 22.decembra lēmumu “Par lokālplānojuma izstrādes uzsākšanu zemes vienībai Petūniju ielā 15, Ogrē, Ogres nov., lai grozītu Ogres novada teritorijas plānojumu 2012.-2024.gadam” (protokols Nr.29; 47.) un šī līguma noteikumiem.

1. **LOKĀLPLĀNOJUMA IZSTRĀDES FINANSĒŠANAS APMĒRS**

Līguma 1.punktā paredzētā lokālplānojuma izstrādi ***pilnā apmērā*** finansē **Īpašnieks.**

1. **LOKĀLPLĀNOJUMA IZSTRĀDĀTĀJS**

Par līguma 1.punktā paredzētā lokālplānojuma izstrādātāju tiek apstiprināta sabiedrība ar ierobežotu atbildību **"I.PROJEKTS"** (reģistrācijas Nr.40003246264).

1. **PUŠU TIESĪBAS UN PIENĀKUMI**

4.1. **Pašvaldība apņemas** nodrošināt lokālplānojuma izstrādes vadību:

4.1.1. ievietot paziņojumu par lokālplānojuma izstrādes uzsākšanu TAPIS, Pašvaldības tīmekļa vietnē, nodrošināt informāciju citos sabiedrībai pieejamos veidos;

4.1.2. pieņemt lēmumus lokālplānojuma izstrādes gaitā normatīvajos aktos noteiktajā kārtībā;

4.1.3. nodrošināt telpas lokālplānojuma publiskās apspriešanas procesā lokālplānojuma materiālu pieejamības nodrošināšanai;

4.1.4. piedalīties lokālplānojuma redakcijas sabiedriskās apspriešanas sanāksmē(-ēs);

4.1.5. publicēt paziņojumu par lokālplānojuma apstiprināšanu TAPIS, oficiālajā izdevumā „Latvijas Vēstnesis”, pašvaldības tīmekļa vietnē un izziņot citos sabiedrībai pieejamos veidos;

4.1.6. reģistrēt apstiprināto lokālplānojumu TAPIS.

4.2. **Īpašnieks apņemas** organizēt un nodrošināt lokālplānojuma izstrādi TAPIS atbilstoši normatīvo aktu, darba uzdevuma prasībām un līguma pielikumā pievienotajam laika grafikam, kā arī nodot izstrādātā lokālplānojuma redakciju izskatīšanai un apstiprināšanai Pašvaldībai:

4.2.1. nodrošināt un finansēt lokālplānojuma izstrādei nepieciešamo materiālu (topogrāfisko plānu, nepieciešamo pētījumu, apsekošanu, u.c. materiālus) sagatavošanu;

4.2.2. pieprasīt un saņemt no darba uzdevumā minētajām institūcijām nosacījumus lokālplānojuma izstrādei un atzinumus par lokālplānojuma projektu;

4.2.3. iesniegt sagatavoto lokālplānojuma redakciju izskatīšanai Pašvaldībai un nepieciešamības gadījumā veikt labojumus tajā;

4.2.4. sagatavot un izstādīt materiālus publiskās apspriešanas procesam un piedalīties publiskās apspriešanas sanāksmē (-ēs);

4.2.5. iesniegt darba uzdevumā minētajām institūcijām izskatīšanai lokālplānojuma redakciju un saņemt slēdzienus un atzinumus.

4.2.6. pēc publiskās apspriešanas sagatavot un iesniegt Pašvaldībai pārskatu par lokālplānojuma izstrādi;

4.2.7. sagatavot un iesniegt apstiprinātā lokālplānojuma materiālus nodošanai arhīvā atbilstoši normatīvo aktu prasībām;

4.2.8. rakstveidā nekavējoties informēt Pašvaldību par visiem apstākļiem, kas atklājušies lokālplānojuma izstrādes procesā un var neparedzēti ietekmēt šī līguma izpildi, kā arī rakstveidā saskaņot ar Pašvaldību jebkuru līguma izpildes procesā radušos nepieciešamo atkāpi no līguma noteikumiem.

1. **STRĪDU IZSKATĪŠANA**

Puses vienojas, ka jebkurš strīds, nesaskaņas vai prasības, kas izriet no šī līguma, kas skar to vai tā pārkāpšanu, izbeigšanu vai spēkā neesamību, vispirms tiks risināts sarunu ceļā, bet, nepanākot vienošanos – izšķirts tiesā.

**6. LĪGUMA DARBĪBA**

6.1. Līgums stājas spēkā ar parakstīšanas brīdi un ir spēkā līdz tajā paredzēto Pušu saistību izpildei.

6.2. Izmaiņas līgumā un papildinājumi stājas spēkā tikai tad, ja par to ir panākta rakstiska vienošanās.

6.3. Līgums zaudē spēku, ja spēku zaudē Pašvaldības domes 2022.gada 22.decembra lēmums “Par lokālplānojuma izstrādes uzsākšanu zemes vienībai Petūniju ielā 15, Ogrē, Ogres nov., lai grozītu Ogres novada teritorijas plānojumu 2012.-2024.gadam”.

6.4.**Īpašnieks**ir tiesīgs vienpusēji lauzt šo līgumu, par to rakstveidā paziņojot **Pašvaldībai**15 (piecpadsmit) dienas iepriekš.

6.5. Līgums sagatavots uz 3 (trīs) lapām latviešu valodā 2 (divos) vienādos eksemplāros, kas glabājas pie Pusēm.

6.6. Līgumam ir 1 (viens) pielikums “Lokālplānojuma izstrādes laika grafiks” uz 1 (vienas) lapas.

**7. Pušu rekvizīti**

|  |  |
| --- | --- |
| Pašvaldība:Ogres novada pašvaldība | Īpašnieks:Sabiedrība ar ierobežotu atbildību “Suntherm” |
| Reģ. Nr. 90000024455 Brīvības iela 33, Ogre, LV - 5001 Tālr. 65071160, fakss: 65071161 e-pasts: ogredome@ogresnovads.lvValsts Kase TRELLV22Konts: LV25TREL9800890740210\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **Pēteris Špakovskis** | Reģ. Nr. 50203426211jur. adrese: Brīvības ielā 118, Ogrē, Ogres nov., LV-5001\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **Oskars Feodorovs**  |

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

## PIELIKUMS

2025.gada \_\_.\_\_\_\_\_\_\_\_ līgumam par lokālplānojuma izstrādi un finansēšanu

**Lokālplānojuma izstrādes laika grafiks**

|  |  |  |
| --- | --- | --- |
| **N.p.k.** | **Aktivitāte** | **Termiņš** |
| 1.  | Publiskā apspriešana | 01.01.2025. |
| 2. | Lokālplānojuma redakcijas un publiskās apspriešanas materiālu izvērtēšana, lēmuma pieņemšana par lokālplānojuma apstiprināšanu vai noraidīšanu | 27.03.2025. |

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU